Source: http://ispigl.eu/denik/?q=node/18979
Timestamp: 2020-04-06 13:52:35+00:00

Document:
Čižnár podržal prokurátora pri prepustení Trnku v SR... | iSPIGL
V takých citlivých prípadoch sa však podľa nej nemôže stať, že až po vznesení obvinenia sa prejaví taký odlišný názor medzi políciou a prokuratúrou.
Čaputová: Nešlo o bežný kriminálny prípad
Lučanský: Zlyhala koordinácia
Policajný prezident Milan Lučanský súhlasí, že zlyhala koordinácia medzi vyšetrovateľom a dozorovým prokurátorom. Podľa jeho slov to však nemení nič na veci, že vyšetrovateľ postupoval v zmysle Trestného poriadku a podľa svojho najlepšieho presvedčenia.
Čižnár: Postup Úradu špeciálnej prokuratúry bol zákonný
„Postup dozorového prokurátora Úradu špeciálnej prokuratúry v minulotýždňovom prípade bývalého generálneho prokurátora bol zákonný. K tomuto záveru dospel Jaromír Čižnár po preskúmaní postupu prokurátora ÚŠP, stanoviska špeciálneho prokurátora a po oboznámení sa so spisovým materiálom týkajúceho sa tzv. kauzy Tipos.
Podľa Jaromíra Čižnára bolo chybou, že v takej závažnej trestnej veci nebol koordinovaný postup medzi políciou a dozorovým prokurátorom ÚŠP pričom zdôrazňuje, že prokuratúra takúto koordináciu očakávala.
Zrejme by sa predišlo neadekvátnej a neobjektívnej medializácii, výsledkom ktorej boli nedôvodné útoky na prokuratúru a obviňovanie prokuratúry z nezákonného postupu. Zároveň by sa tak zabránilo zneužívaniu celej kauzy na politické účely a predvolebnú kampaň,“ píše sa v stanovisku.
Dobroslava Trnku zadržala NAKA minulý týždeň v jeho dome v Hamuliakove. Obvinila ho z trestného činu zneužívania právomoci verejného činiteľa. Obvinenie sa malo týkať tajného videa, na ktorom sa Trnka rozpráva s vtedajším ministrom financií Jánom Počiatkom o kauze Lemikon. Na druhý deň po zadržaní sa Trnka dostal na slobodu. Prepustenie nariadil prokurátor Úradu špeciálnej prokuratúry. Nevidel dôvod na jeho stíhanie. V utorok (21.1.) zrušili i samotné obvinenie./agentury/
Je štvrtok ráno, 22. februára 2018. V rodinnom dome vo Veľkej Mači nehybne ležia telá zavraždených Jána Kuciaka a Martiny Kušnírovej. Príbuzní ani verejnosť ešte o ničom nevedia.
Kočner od skorého rána vypisuje známym správy cez Threemu. U Aleny Zsuzsovej zisťuje, aká je situácia. Vyjadruje sa v heslách: „Roztopil sa sneh?”
hlási Kočnerova spolupracovníčka opäť heslom, je to len necelých 12 hodín po vražde. Kočner sa po niekoľkých správach so Zsuzsovou rozlúči slovami, že sa ide pripravovať na súd.
V ten deň bol naplánovaný ďalší termín Kočnerovho sporu o jednu z miliónových zmeniek voči Pavlovi Ruskovi a TV Markíza, ktorý na súde v bratislavskej Petržalke rozhodovala Zuzana Maruniaková.
Na pojednávanie smerovali aj novinári, ktorým sa podarilo zaznamenať Kočnerov príchod k budove súdu na fotkách a videách. Dnu sa vtedy nedostal nik, lebo na bratislavských súdoch bola nahlásená bomba a priestory prehliadali policajní pyrotechnici.
Dianie pred súdom, ktoré zaznamenali objektívy novinárov, sa zhoduje s tým, čo Kočner opisoval v správach cez Threemu, ktoré v tom čase posielal. Zvoľte fakty namiesto emócií. Odhaľte odvrátenú stranu moci a peňazí v magazíne Kauzy 2019. Výťažok z predaja pôjde na podporu profesionálnej a nezávislej žurnalistiky.
Videá a správy
Novinári okolo pol desiatej ráno zbadali v uličke pred súdom Kočnerovo nápadné biele Bentley. Auto zastavilo na ceste pred policajnými páskami a z uličky o 9:33 pomaly vycúvalo, vodič ani nevystúpil.Chvíľu na to sa Kočner cez správu v Threeme od sudcu Vladimíra Sklenku dozvedá, že na viacerých súdoch v hlavnom meste je nahlásená bomba.
„Bomba na súdoch. Plus padol system,” píše Kočner o 9:41 štátnej tajomníčke Monike Jankovskej. Rovnako situáciu opisuje aj Norbertovi Bödörovi, sudcovi Sklenkovi či Jozefovi Dučákovi st. z kauzy Technopol.
„Zisti u Zuzy čo ďalej. Či máme čakať?,” inštruuje hneď Jankovskú aj s tým, kedy by mu vyhovoval nový termín. Zuzou pravdepodobne myslí sudkyňu Maruniakovú, ktorá zmenkový súd pojednávala.
Potom sa na niekoľko minút z chatu Kočner odmlčí.
Je to úsek, kedy podľa videa, ktoré nasnímala redakcia Aktuality.sk o 9:51, kráča Kočner v košeli a saku smerom k budove súdu. Prehodí pár slov s novinármi aj právnikmi Markízy.
„Ste volali?“ pýta sa zo žartu právnik Markízy Tomáš Kamenec zdanlivo prekvapeného Kočnera. Narážal tým na anonyma, ktorý bombu nahlásil. „Ja nie,“ ohradil sa Kočner.
Informácia o bombe sa zhoduje s tým, čo mu napísal Sklenka v Threeme.
Na ďalšom videu aj fotografiách jasne vidieť, ako Kočner drží čierny iPhone. Po krátkom dialógu so skupinkou pred súdom opäť ponorí hlavu do mobilu a niekomu telefonuje.
Na video zverejnené v médiách upozornil splnomocnenec Zlatice Kušnírovej, Roman Kvasnica.
Termín na objednávku?
Pri pohľade do prepisov správ z Threemy je evidentné, že Marian Kočner čoskoro oznamoval aj ďalším svojim známym, že na súde je bomba a proces sa zrejme odročí.
Odročenie intenzívne rozoberá najmä s Jankovskou a dohaduje s ňou nový, vyhovujúci termín. „Do p**e riešim,” odpisuje mu vtedajšia štátna tajomníčka. Kočner jej navrhuje dve riešenia: aby bolo pojednávanie presunuté na poludnie toho istého dňa alebo až na stredu budúceho týždňa (teda 28. februára 2018).
Sudkyňa Zuzana Maruniaková napokon skutočne nariadila pojednávanie na tento deň.
Pomedzi to, ako Kočner riešil zmenkový súd, si zároveň písal s Alenou Zsuzsovou, kedy sa v ten deň môžu stretnúť.
„Som tu,” píše Kočner Zsuzsovej o 13:23, na čo ho ona obratom informovala „Ja tiež”.
O pár hodín neskôr sa už len ubezpečoval „Dorazili ste v poriadku?” Zsuzsová ho upokojila „Jasne došli sme ok, potom som skočila vybaviť nákup a uz som doma.”
Aj samotná obžaloba potvrdzuje, že dvojica Kočner - Zsuzsová sa 22. februára naozaj stretla v Bratislave v lokalite Vajanského nábrežia. Bolo to neďaleko Tatrabanky na Gorkého ulici, kde Kočner bol po 13:40 v bezpečnostnej schránke a z banky a vytiahol 50-tisíc eur. Odsúdený Zoltán Andruskó mozaiku tiež dopĺňa. Tvrdí, že práve v ten deň dostal od Zsuzsovej 50-tisíc eur na vyplatenie vrahov.
Súd: Threema je zákonná
Zmenkový súd z 22. februára 2018 je jeden z mála prípadov, kedy sa skutočné dianie, ktoré nasnímali médiá, dá porovnať so správami z Kočnerovej Threemy. Threemu ako dôkaz sa teraz snažia presadiť na súde v prípade vraždy novinára nielen dozoroví prokurátori, ale aj advokáti Kuciakovcov a Zlatice Kušnírovej.
Súd v stredu potvrdil, že Threema je získaná zákonne. Zatiaľ ale nerozhodol, kedy a ako sa bude čítať zo správ, aktuality.sk
Potrvá ešte niekoľko rokov, kým začnú zmeny platiť a na úpravy navyše nebudeme mať peniaze.„Nedovolíme, aby ľudia museli pracovať až do sedemdesiatky,“ hlásali bilbordy ĽSNS Mariana Kotlebu. Práve s pomocou tejto opozičnej strany expremiér Robert Fico (Smer-SD) vytvoril v parlamente tlak, ktorým docielil, aby poslanci zmenili ústavu a určili takzvaný dôchodkový strop.
Fico navrhoval, aby mali ľudia na Slovensku nárok na penziu po dosiahnutí veku 65 rokov, napokon zákonodarcovia zastropovali vek odchodu do penzie na 64 rokov. Za návrh hlasovala okrem Smeru a kotlebovcov aj SNS, Sme rodina Borisa Kollára, traja poslanci Mosta-Híd a viacerí nezaradení zákonodarcovia.
Už krátko po prijatí zmeny kritici poukázali na to, že poslanci dôchodcov dobehli hneď dvojnásobne.
Keďže v súčasnosti sa do dôchodku zväčša odchádza vo veku 62 rokov a 8 mesiacov, nasledujúcich osem rokov (dve volebné obdobia) sa bude odchádzanie do penzie predlžovať.
Ešte omnoho horšie je, že dôchodky pre ľudí vo veku od 64 rokov nebudeme mať ako zaplatiť, ukazujú kľúčové čísla.
Z aktuálnej prognózy Výskumného demografického centra vyplýva, že počet ľudí vo veku 65 rokov a viac sa u nás rozšíri z terajších približne 870-tisíc na zhruba 1,63 milióna v roku 2060 (prognóza načrtáva situáciu práve do tohto roku), čo je nárast takmer o 100 percent.
Naopak, skupina ľudí v produktívnom veku sa zúži z 3,72 milióna na 2,75 milióna.
Keďže dôchodkový strop určili na 64 rokov, bude pomer produktívnych k dôchodcom ešte horší.
V peňažnom vyjadrení to znamená, že kým tento rok plánuje Sociálna poisťovňa minúť na starobné penzie pre 1,08 milióna dôchodcov 7,6 miliardy eur, tak v roku 2060 by pri zachovaní súčasnej výšky dôchodku bolo treba už zhruba 11,8 miliardy eur.
Zároveň sa zúži skupina produktívnych a ak by každý platil rovnaké odvody ako dnes (170 eur mesačne – ide však len o matematický prepočet, reálne sa platí podľa výšky platu), príjmy by sa znížili o dve miliardy eur.
V dôchodkovom systéme by vznikla diera na úrovni 6,2 miliardy eur.
V nasledujúcich desaťročiach sa bude zásadne meniť pomer produktívnych k ľuďom vo veku 65 rokov a starším. Skupina 0 až 14 rokov sa bude po vyrovnaní pôrodnosti v posledných dvoch desaťročiach meniť pomalšie:
rok	skupina 0 až 14	skupina 15 až 64	skupina 65 a viac
2018	857-tisíc	3,72 milióna	0,87 milióna
2025	866-tisíc	3,56 milióna	1,06 milióna
2030	838-tisíc	3,48 milióna	1,16 milióna
2035	792-tisíc	3,42 milióna	1,21 milióna
2040	762-tisíc	3,30 milióna	1,31 milióna
2045	757-tisíc	3,13 milióna	1,43 milióna
2050	765-tisíc	2,96 milióna	1,53 milióna
2055	763-tisíc	2,83 milióna	1,60 milióna
2060	749-tisíc	2,75 milióna	1,63 milióna
Následky majú podľa Fica riešiť iní
Robert Fico k budúcim výdavkom na penzie vyvolaným jeho nápadom vyhlásil, že do roku 2034 sa náklady na systém zvyšovať nebudú. „Ak sa potom budú, nemôžeme dôchodcov stavať na okraj, bude sa to musieť riešiť na úkor iných priorít, napríklad na zbrojenie,“ vyhlásil predseda Smeru koncom marca 2019.
Lenže náklady na dôchodkový systém rastú pod tlakom pribúdajúcich penzistov a zvyšujúcich sa dôchodkov už dlhšie obdobie. V roku 2005 minula Sociálna poisťovňa na všetky dôchodky (starobné, predčasne, invalidné, vdovské a vdovecké, sirotské) 3,5 miliardy eur. Vlani to už bolo 7 miliárd eur.
Demografická kríza zasiahla veľkú časť Európy. Mnohé štáty už strácajú obyvateľov:
Keď v budúcnosti vznikne niekoľkomiliardová medzera medzi príjmami a výdavkami v dôchodkoch, v žiadnom prípade sa ju nebude dať zaplátať obmedzením zbrojenia. Celé ministerstvo obrany má totiž na tento rok rozpočet 1,61 miliardy eur.
Aby bolo dosť peňazí na dôchodky, museli by sme nielen rozpustiť celú armádu, ale aj políciu či hasičov (ministerstvo vnútra má rozpočet 2,92 miliardy eur) a taktiež zastaviť výstavbu a opravy ciest či dotácie na vlaky (ministerstvo dopravy má 1,16 miliardy eur).
Fico prišiel s nápadom zrušiť to, čo v roku 2012 schválil samotný Smer-SD, po vražde Jána Kuciaka a Martiny Kušnírovej.
Prepadu preferencií najsilnejšej vládnej strany však zastropovanie dôchodkového veku nezabránilo.
V posledných prieskumoch klesol Smer-SD k 18 percentám. Druhej vládnej strane – SNS –dokonca hrozí vypadnutie z Národnej rady, aktuality.sk
Pellegrini po zasadnutí vlády tvrdí, že odvolanie podpredsedu Úradu pre verejné obstarávanie (ÚVO) Juraja Bugalu je už len formalita.Vláda na návrh predsedu ÚVO Miroslava Hliváka odvolá podpredsedu Juraja Bugalu. Predseda sa rozhodol podať návrh na odvolanie Bugalu kvôli Bugalovmu porušeniu zákona.
Súd preto jeho advokátskej kancelárii udelil spolu 8 pokút v celkovej výške 160-tisíc eur. Napriek svojmu verejnému prísľubu Bugala aj po potvrdení nezákonného konania odstúpiť odmietol.
Bugala robil biznis aj s dépeháčkarmi, ktorých fiktívne transakcie obhajoval pred súdom. Prenajal si od nich budovu, ktorá bola predmetom fiktívnych prevodov. Juraj Bugala bol kľúčovou postavou prvého veľkého procesu týkajúceho sa protischránkového registra na Okresnom súde v Žiline.
Súd totiž preveroval, či firma Infra Services, ktorej 49% na papieri vlastnili Bugala a jeho partner v advokácii Peter Ďurček, zapísal pravdivé údaje do protischránkového registra. Keďže v Infra Services sa roky špekulovalo o vplyve Ivana Kmotríka, súd inými slovami overoval, či sú Bugala s Ďurčekom Kmotríkovými bielymi koňmi.
Bugala bol v rokoch 2016-2018 podpredsedom predstavenstva Infra Services. K jeho pôsobeniu v Infra Services sa Bugala odmietol vyjadriť, keďže v orgánoch spoločnosti už nepôsobí, aktuality.sk
M5S je najsilnejšou stranou vo vláde premiéra Giuseppeho Conteho. Odchod Di Maia z vedenia by podľa AFP mohol oslabiť krehkú koalíciu, ktorú tvorí s Demokratickou stranou (PD).Očakáva sa, že Di Maio naďalej ostane ministrom zahraničných vecí. On sám však podľa talianskych médií svojim príbuzným povedal, že „je čas spraviť krok dozadu, som unavený“.
Vnútri strany však zrejme dochádza k hlbokým sporom, ktoré sa prejavujú aj navonok. Od začiatku nového legislatívneho obdobia opustilo klub M5S vyše 30 poslancov; niektorí odišli sami, iní. /agentury/
Obaja obvinení sa podľa vyšetrovateľa dopúšťali páchania takýchto skutkov verejne prostredníctvom internetu. NAKA oboch obvinených zadržala 13. decembra. Daňo čelí tiež obvineniu zo spáchania daňového podvodu./agentury/
V petrohradskej nemocnici hospitalizovali pre podozrenie na nakazenie novým koronovírusom dve osoby, ktoré krátko pred tým prileteli z Číny. S odvolaním sa na úrad petrohradskej vicegubernátorky Anny Miťaninovej o tom v stredu informovala agentúra Interfax. Hospitalizovaní v Botkinovej klinickej infekčnej nemocnici mali byť občan Ruska a občan Číny, ktorí pred tým prileteli na letisko Pulkovo – údajne zo Šanghaja.
Komisia odborníkov, ktorá dáva odporúčania WHO, nevidela v stredu dôvod na takéto vyhlásenie, ale napriek tomu sa chce vo štvrtok stretnúť. Vírus, ktorý vyvoláva príznaky podobné zápalu pľúc, zistili najprv v Číne, ale hlásili ho už aj v Japonsku, na Filipínach, v Južnej Kórei, na Taiwane, v Thajsku a Spojených štátoch.
Čínska oficiálna tlačová agentúra Sinchua uviedla, že úrady požiadali ľudí, aby mesto neopúšťali, ak na to nemajú konkrétny vážny dôvod. Čínske zdravotnícke orgány takisto vyzvali ľudí vo vyše 11-miliónovom Wu-chane, aby sa vyhýbali davom a verejným zhromaždeniam, pretože nové vírusové ochorenie sa môže ďalej šíriť.
Severná Kórea od stredy dočasne uzatvorí svoje hranice pre všetkých turistov zo zahraničia. Ide o preventívne opatrenie v súvislosti s novým koronavírusom. Informovala o tom v stredu agentúra DPA s odvolaním sa na cestovnú kanceláriu Young Pioneer Tours, ktorá výlety do KĽDR sprostredkováva. Vláda v Pchjongjangu tieto správy bezprostredne nepotvrdila a rovnako ani neuviedla, že by sa nákaza novým vírusom vyskytla na území KĽDR.
Severná Kórea svoje hranice v podobných prípadoch uzatvorila už aj v minulosti. Stalo sa tak napríklad počas epidémie vírusu SARS, ktorý v rokoch 2002 – 2003 zabil takmer 650 ľudí či pri epidémii eboly v roku 2014./agentury/
Na snímke poškodená koľajnicová trať a most v dôsledku silnej búrky v Malgrate pri Barcelone 22. januára 2020. Španielsko trápi už od nedele zlé počasie. Východ krajiny zasiahlo krupobitie, sneženie a silný vietor. Mestá na pobreží Stredozemného mora a ostrovy Mallorca a Menorca bojujú s obrovskými vlnami.Autor: TASR/AP, Joan Mateu
Keď sa búrka pohybovala krajinou, donútila mesto Valencia zatvoriť pláže a mnoho prístavov. V postihnutých regiónoch bola čiastočne zastavená železničná doprava a úrady odporučili 200.000 študentom zostať doma./agentury/

References: súd 
 súd 

Súd 

Súd 

Súd 
 súd